Lasten maksuton taidekerho kirjaston monitoimitila Tempossa
Tervetuloa mukaan Kanneltalon maksuttomaan taidekerhoon!
Tervetuloa mukaan Kanneltalon maksuttomaan taidekerhoon! Taidekerho järjestetään perjantaisin ajalla 28.8.–18.12. klo 12.30–14.30 kirjaston Tempo-tilassa. Taidekerho on suunnattu alakouluikäisille, nuoremmat lapset ovat tervetulleita aikuisen kanssa. Kerhossa pääset tutustumaan erilaisiin kuvatadetekniikoihin opettajan johdolla. Taidekerhoon ei tarvitse ilmoittautua etukäteen. Taidekerhon opettajana toimii kuvataiteilija Karo Tapiovaara. Vapaa pääsy.
Kirjailijavieraana Monika Fagerholm – Maksuttomat maanantait
Eristystila / Kapinoivia naisia -teoksen kirjoittaja Monika Fagerholm ja suomentaja Hannimari Heino keskustelevat Finlandia- ja Runeberg-palkitusta teoksesta.
Eristystila / Kapinoivia naisia -teoksen kirjoittaja Monika Fagerholm ja suomentaja Hannimari Heino keskustelevat Finlandia- ja Runeberg-palkitusta teoksesta. Monika Fagerholm, Döda trakten/Kvinnor i revolt, Förlaget 2025, Eristystila / Kapinoivia naisia, Teos 2025, suomentanut Hannimari Heino Juuri aikuistunut Alice muuttaa maalta isänsä luo esikaupunkiin tämän taiteellisesti virittyneeseen uusperheeseen, jossa äitipuoli on valovoimainen naisasianainen. Alkaa Alicen etsikkoaika: hän käy iltaoppikoulua, avointa yliopistoa, istuu elokuva-arkistossa ja on paikalla siellä, missä parhaat juhlat pidetään. Hän kohtaa ihmisiä: Pellen, josta tulee hänen poikaystävänsä, Evelynin, runoilijan ja tanssijan, sekä Veronican, joka opettaa hänet kirjoittamaan kuin pieni eläin. Vanhemmat ihmiset muistelevat aikaa rauhan tyyssijana, mutta Alicen sukupolvi näkee toisin: kuuluu uutisia Saksan levottomuuksista, huhuja taisteluista, jotka lannistetaan säälittä ja kapinallisesta naisesta, joka kuolee selliinsä. Alicen turvallisen nukkekodin seinät romahtavat maailmanpalon paineesta. Eristystila / Kapinoivia naisia on kolmiosaisen romaanisarjan ensimmäinen osa. Se kertoo ajasta, jolloin ihminen on niin nuori, että maailma avautuu mahdollisuuksien ja vastarinnan horisonttina ja siitä, mitä taiteilijaksi kasvaminen vaatii. Millaisia tarinoita kertoa silloin, kun mitään ei ole vielä ehtinyt tapahtua? Yhteistyössä Kulttuuripalvelut, Helsingin työväenopisto ja Kannelmäen kirjasto Maksuttomat maanantait ovat sarja Kanneltalon maanantai-iltojen ilmaistapahtumia. Tapahtumien joukkoon mahtuu keikkoja, kirjailijavierailuja, elokuvia ja yhteislauluiltoja. Nimensä mukaisesti kaikille avoimiin Maksuttomat maanantait -tapahtumiin ei ole pääsymaksua. Käynnistä viikkosi kulttuurilla Kanneltalossa! Keskustelun kieli on suomi.
Tervetuloa kuulemaan Rajattoman lempilauluja ja lauluja lemmestä!
Tervetuloa kuulemaan Rajattoman lempilauluja ja lauluja lemmestä! Tässä rakkaudentäyteisessä konsertissa Lauluyhtye Rajaton tarttuu lempilauluihinsa. Konserttiin on koottu yhtyeen lähes 30-vuotisen uran aikana kertyneet suosikkilaulut ja teokset, joihin Rajattoman jäsenillä on erityinen suhde. Myös yleisöllä on ollut mahdollisuus vaikuttaa konsertin ohjelmistoon, ja Rajaton on valinnut mukaan yleisön äänestämiä suosikkikappaleita. Konsertin teema – rakkaus ja ystävyys – heijastuu monipuolisesti sekä ohjelman sisältöön että konsertin tunnelmaan. Suomalaisen a cappella -musiikin kruununjalokivi, lauluyhtye Rajaton tunnetaan taidokkaista sovituksistaan, omaleimaisesta soinnistaan ja musiikillisesta taituruudestaan. Yhtye esiintyy säännöllisesti ulkomailla ja on saavuttanut vankan aseman kansainvälisillä konserttilavoilla. Tervetuloa konserttiin – ääni on Rajaton! Rajaton: Essi Wuorela Aili Ikonen Soila Sariola Antti Annola Ahti Paunu Jussi Chydenius Kesto: 2 t (sis. väliaika)
Tiina Hallakorpi ja Minna Raskinen: Oma koti kullan kallis – Näyttely ja ääniteos
Tiina Hallakorpi ja Minna Raskinen: Oma koti kullan kallis
Yhteisötaideprojektissa rinnastuvat pakolaisten ja evakkojen kokemukset: millaista on lähteä pakon edessä omasta kodista perustamaan uusi koti uuteen paikkaan.
Yhteisötaideprojektissa rinnastuvat pakolaisten ja evakkojen kokemukset: millaista on lähteä pakon edessä omasta kodista perustamaan uusi koti uuteen paikkaan. Lähtö tulee yllättäen, matka on vaikea, uudessa paikassa saatetaan kohdata syrjintää ja koti-ikävä kalvaa. Mutta sitten kotiudutaan. Projektissa on haastateltu Karjalan evakkoja ja pakolaisia sekä heidän jälkeläisiään. Mukana on myös maahanmuuttajia, jotka eivät ole saapuneet tänne pakolaisina, mutta jotka hekään eivät voi sodan tai konfliktin vuoksi palata kotiin. Näyttelyssä on esillä osallistujien tarinoita tekstiä ja kuvaa yhdistelevien teosten muodossa, erilaisin tekniikoin. Osa osallistujista on myös osallistunut teoksiin ompelemalla tai kirjailemalla. Riipaisevien tarinoiden vastapainoksi näyttelyssä on tuttua ja turvallista kodin esineistöä ja kodin tekstiilejä. Suurin osa suomalaisista asuu kerrostaloissa. Tästä syystä näyttelykokonaisuus muistuttaa kerrostalon käytävää, josta on kulku näyttelyn eri teemoihin huoneisto-ovien kautta. Minkälaisia tarinoita ovien taa kätkeytyykään? Mukana on myös Missä juuresi ovat -teos, johon yleisö saa osallistua. Ääniteoksen musiikki on sävelletty tähän näyttelyyn joitakin olemassa olevia teemoja lukuun ottamatta. Kanteleet, oud-luuttu, huilut ja perkussiot kutovat monikulttuurista äänimaisemaa. Kodin ja ympäristön äänet täydentävät kokonaisuuden ja ruokkivat kuulijan omia mielikuvia. Ääniteos on toteutettu osittain myös musiikkityöpajojen kautta. Näyttelyn idea, suunnittelu ja toteutus: kuva- ja yhteisötaiteilja Tiina Hallakorpi Ääniteoksen suunnittelu, sävellys, äänitys ja editointi: muusikko ja säveltäjä Minna Raskinen Koneen Säätiö on tukenut projektia.
Kirjailijavieraana Riko Saatsi – Maksuttomat maanantait
Kun evakkous vie kodin lisäksi kielen, uskonnon ja kulttuurin. Haastattelijana FT, kirjallisuudentutkija Hanna Karhu.
Kun evakkous vie kodin lisäksi kielen, uskonnon ja kulttuurin. Haastattelijana FT, kirjallisuudentutkija Hanna Karhu. Yönistujat (Gummerus 2025) on Riko Saatsin uusin teos. Evakkoon lähteneen perheen Tatjana-mummu tekee kuolemaa ja herkkävaistoinen Lasari-poika joutuu näkyjen valtaan. Kun mummu siirtyy tuonilmaisiin, perheen äiti Nasti alkaa valmistella ruumiinvalvojaisia. Hänen miehensä vaatii, että kaikki tehdään kuten pitää. On valmistettava arkku, ja kutsuttava läheiset ja naapurit ruumista valvomaan. Saatsin ensimmäinen romaani kertoo väkevästi raja-karjalaisesta evakkoperheestä, joka 50-luvun Suomessa joutuu häpeilemään kieltään ja uskontoaan. Se kuvaa äidinrakkauden voimaa Nastin yrittäessä silottaa lastensa tulevaisuutta. Riko Saatsi on Lieksasta kotoisin oleva kirjailija ja teatteriohjaaja. Hän on opiskellut filosofiaa Helsingin yliopistossa ja ohjausta Teatterikorkeakoulussa. Taiteellisen työskentelynsä ohessa hän toimii ohjaajantaiteen lehtorina Taideyliopistossa. Hänen esikoisteoksensa Hyviä aikomuksia julkaistiin vuonna 2021 ja Saatsin ensimmäinen romaani Yönistujat vuonna 2025. Yhteistyössä Kulttuuripalvelut, Helsingin työväenopisto ja Kannelmäen kirjasto Maksuttomat maanantait ovat sarja Kanneltalon maanantai-iltojen ilmaistapahtumia. Tapahtumien joukkoon mahtuu keikkoja, kirjailijavierailuja, elokuvia ja yhteislauluiltoja. Nimensä mukaisesti kaikille avoimiin Maksuttomat maanantait -tapahtumiin ei ole pääsymaksua. Käynnistä viikkosi kulttuurilla Kanneltalossa! Kieli: suomi